Benoît David

Benoît David (født 19. april 1966 i Montréal), er en canadisk progressiv rock-vokalist, mest kjent som tidligere vokalist for Yes. Han startet sitt samarbeide med bandet som gjestevokalist under bandets «In The Present»-turné i 2008–2009. David ble 15. oktober 2009 presentert som offisielt medlem av Yes. Han sluttet i bandet i februar 2012, etter at han fikk problemer med stemmen under bandets Europa-turné høsten og vinteren 2011.Noise11.com – «Yes Recruit Another New Singer», 8. februar 2012. 

Han er også medlem av bandet Mystery, og var fra 1994 til 2009 med i Yes-coverbandet Close to the Edge. 

Benoît David var våren og sommeren 2010 med på Yes' USA-turné, og bandet startet høsten 2010 innspillinger av albumet Fly from Here med David som vokalist. Albumet ble utgitt sommeren 2011.YesWorld.com – «YES Signs New Worldwide Recording Deal with Frontiers Records»  Han er også vokalist på Yes' konsertalbum In the Present – Live from Lyon, som ble innspilt i desember 2009 og utgitt november 2011. Han synger også på mini-albumet From a Page, innspilt i 2010/2011 og utgitt i 2019 som bonus-CD med studioinnspillinger på nyutgivelsen av In the Present – Live from Lyon. 

 Diskografi 
 Yes 
 2011 Fly from Here
 2011 In the Present – Live from Lyon (konsertalbum)
 2019 From a Page (mini-album, innspilt i 2010/2011)

 Mystery 
 2007 Beneath the Veil of Winter's Face
 2010 One Among the Living
 2012 The World is a Game
 2014 Tales from the Netherlands (konsertalbum)

 Referanser 

 Eksterne lenker   



 Mysterys offisielle nettsted 
 Yes' offisielle nettsted

Kategori:Canadiske sangere
Kategori:Yes-medlemmer
Kategori:Personer fra Montréal
Kategori:Fødsler i 1966